TEKNOLOGJIA NE MESIMDHENIE 


HYRJE 

Shoqëria e bazuar në dituri nevojitet që të posedojë aftësi të mira komunikuese dhe 
sociale, të jetë e mirë informuar dhe të jetë gjithmonë e gatshme të mësojë gjëra të 
reja. Për t’u bërë pjesëtar të kësaj shoqërie qytetarët duhet të marrin pjese në 
mënyrë aktive në këtë shoqëri dhe ti ndjejnë benifitet e ofruara nga ajo. Atyre 
duhet t’ju jepet mundësia që ti kenë dhe arrijnë ato dituri dhe aftësi të nevojshme. 
Ato gjithashtu duhet që në mënyrë kreative ti arrijnë dituritë dhe eksperiencat duke 
krijuar zgjidhje origjinale për problemet. 

Në kohën bashkëkohore ndikimi i teknologjisë informatike dhe të komunikimit 
(TIK) gjithnjë e më shumë bëhet i gjitheperfshires në shumë sfera shoqërore. Ky 
zbatim nuk e anashkalon as arsimin. Arsimimi dhe dituria janë baza e çdo zhvillimi 
njerëzor dhe ato janë e drejta fondamentale për çdo qenie njerëzore. 

Dominimi i metodave tradicionale të cilat e fuqizojnë njohurinë enciklopedike dhe 
jo specifike apo praktike, mungesa e mësimdhenies interaktive dhe inovacioneve 
bëjnë që teknologjia informatike e komunikimit të shfrytëzohet si reformator për ti 
plotësuar kërkesat globale për mësimdhënie sa më pragmatike dhe për ti ndjekur 
trendet bashkëkohore arsimore ku nxënësi vendoset në qëndër të vëmendjes dhe ku 
amplifikohet të menduarit kritik dhe zgjedhja e problemeve. 

Nevoja dhe arsyeja e aplikimit të TIK-ut në arsim niset nga fakti i përgatitjes së të 
rinjve për tu bërë liderë dhe të suksesshëm në këtë shoqëri të udhëhequr nga 
informacionet. Aftësitë e komunikimit, proçesimit, mendimit kritik dhe zgjedhjes 
së problemeve si dhe puna në grupe janë esenciale në shoqërinë teknologjike dhe 
socioekonomike të shekullit 21. Arsimimi në këtë mjedis të sofistikuar do të bëjë 
më shumë se vetëm lexim , shkrim apo përvetësim të shkathtësive aritmetike. 
Duhet të ofrojë edhe shkathtësi pune që do ti ndihmonin të rinjtë ta arrijnë 
potencialin e tyre njerëzor. 

Zhvillimi i shoqërisë informatike paraqet një nga detyrat prioritare të të gjitha 
qeverive botërore. Nuk ka dyshim se arsimimi është njëri nga segmentet kryesore 
në nxitjen dhe përkrahjen e zhvillimit të shoqërisë informatike, edhe atë në dy 
aspekte. Pikë së pari, ky segment duhet të jetë promotor i shoqërisë informatike 
dhe të inicojë krijimin e kuadrove profesionale dhe kompetente të cilët mund tju 
përgjigjen sfidave të shoqërisë informatike dhe nevojave të ekonomisë së bazuar në 
dituri. Së dyti, cilësia e proçesit edukativo arsimor në mënyrë të drejtë mvaret nga 
zbatimi i teknologjisë informatike dhe komunikimit në po atë proçes. 




Kursi jonë “TIK në arsim” do ti trajtojë ndryshimet dhe efektet e TIK-ut në 
arsimin fillor duke: vëndosur theksin në nevojën, në mënyrën e integrimit sa më 
efikas të TIK-ut, në ndryshimin e metodave mësimore nga ato tradicionale në 
interaktive, evaluimi i orëve me zbatim të TIK-ut, përpunim elektronik i të 
dhënave si dhe interpretimi i të dhënave. 

Sistemi jonë arsimor është duke i zbatuar principet e Strategjise Nacionale për 
Zhvillimin e Arsimit, vecanerisht programit për zhvillimin e TIK-ut në asrsim. 

Qëllimi kryesor i strategjisë nacionale është që të maksimalizohet dhe të 
optimizohet shfrytëzimi i pajisjeve të TIK-ut nga kategori të ndryshme të 
pjesëmarrësve potencialë: mësimdhënës, nxënës, student, qytetar. Promovimi i 
arsimimit teknologjik paraqet hap logjik, posaçërisht në klasat e ulta të arsimit 
fillor. Kujdes i veçantë duhet pasur në përmbajtjet mësimore për grupe të 
ndryshme nxënësish. Posaçërisht theks të veçantë i jepet zbatimit të TIK-ut në 
arsimin fillor për kryerjen e detyrave shkollore e jo si qëllim vetëm për vete. 

Pjesë nga ky proçes edukativ mund të realizohen duke shfrytëzuar metodat që 
mundëson pikërisht kjo teknologji: mësim prej distance, shfrytëzim i programeve 
kompjuterike për lëndët e caktuara, prezentim kompjuterik i njësive mësimore etj. 
Iniciativa për të zbatuar TIK-un në arsimin fillor, gjithshtu ka për qëllim ta 
përshpejtojë dinamikën e trajnimit në të gjitha nivelet, veçanërisht duke promovuar 
elokuencën digjitale të përgjithshme dhe qasje në sesione stërvitëse për 
mësimdhënës dhe trajnues, si dhe kurset për përdorim inovativ të teknologjisë. Kjo 
iniciativë Strategjia Nacionale për Zhvillimin e Shoqërisë Informatike 2005-2015, 
për mësim elektronik vë në pah krijimin e kushteve përkatëse për zhvillimin e 
përmbajtjeve mësimore, shërbimeve dhe mjedisit për mësim, të përforcohet 
bashkëpunimi dhe dialogu, të sigurohen kushte për realizimin e ndryshimeve si dhe 
të arrihen standarde të caktuara. 


1- Metoda të rëndësishme të arsimtarit në mësimdhënie gjatë shfrytëzimit të 
TIK-ut 


Komunikimi dhe bashkëpunimi 

Bashkëveprimi gjatë mësimit bëhet në disa mënyra - për shembull: nxënës me 
nxënës, nxënësi me grupin, dhe grupi me grupin. Nxënësit munden që gjithashtu të 
bashkëveprojnë me njerëz të ndryshëm si me shokët e klasës, mësuesin, nxënësit e 
klasave të tjera, anëtare komunitetit, ekspertë nga jashtë, dhe njerëz nga e gjithë 
bota. 



Të përpiqemi që të gjithë nxënësit të jenë aktiv në orë. 
Gjetja e mënyrës që nxënësit të dëgjojnë dhe të përgjigjen. 
Bashkëveprimi në laboratorin e kompjuterëve. 


Bashkëveprimi në një klasë me shumë kompjutera. 

Në klasat me shumë kompjutera mund të bëhen më shumë aktivitete grupore, sesa 
mundet në një laborator tradicional të kompjuterëve. 


1.1 Ç’kuptojmë me nocionin metoda bashkëkohore 

Në teorinë dhe në praktikën e punës mësimore çështja e metodave është një nga 
përmbajtjet me rëndësi të veçantë, meqë ato përcjellin tërë ecurinë e zhvillimit të 
proçesit mësimor. 


1.2 Aplikimi i metodave interaktive në arsimin fillor 

Aplikimi i mësimit interaktiv në grupe të vogla kryesisht mund të organizohet në 
dy mënyra: 

Mënyra e parë është kur të gjithë grupet punojnë në një përmbajtje mësimore ose 
zgjidhin një detyrë, realzojnë një eksperiment apo një detyrë laboratorike, një 
vëzhgim. 

Kurse mënyra e dytë është kur secili grup punon në detyra të ndryshme. 
Zakonishtë grupet janë si tërësi, mikroklasë, por jo mikroklasë e rastësishme. Këto 
grupe janë si tërësi të veçanta të klasës, të organizuara mes vedit me detyra të 
caktuara nga mësuesi. Secili grup ka detyrat dhe planin e tij mësimor që do të 
duhet ta realizoj gjatë orës mësimore. 

Mësimi interaktiv - të nxënit aktiv promovon cilësinë e proçesit të të dhënies, por 
paraqet një sistem dhe model inovator të punës mësimore e cila mbështetet në 
elemente të ndryshme të mësimit problemor, mësimit zbulues - kërkimor, mësimit 
ekipor e të individualizuar. Në këtë kontekst mësimi interaktiv ka ecuri dhe trajtim 
tjetër të përmbajtjeve, të planifikimit dhe të përgatitjes së arsimtarit për punë. 

1.3 Karakteristikat e mësimdhënies interaktive në arsim 


Zbatimi i mësimdhënies interaktive kërkon mjete të ndryshme ndihmëse për 
mësim, hapsirë të volitshme për punë, rregullim të interierit, aftësim të arsimtarëve 
për të zbatuar mësimdhënie interaktive,aftësim i nxënësve e të tjera që do të thotë 




se mvaret nga shumë faktor të rëndësishëm. Që të ndryshohet pasqyra e mësimit 
tradicional si çështje mjaft e rëndësishme është vendosja e risive në mësim. Në 
teoritë praktike të didaktikës është pranuar qëndrimi për ndryshimin e mësimit 
pasiv ndaj atij aktiv. Mënyra aktive e organizimit të mësimit e karakterizon 
mësimin bashkëkohor, ndërsa mënyra pasive e karakterizon mësimin tradicional. 

Proçesin e të nxënit aktiv e dallojnë disa karakteristika nga mësimi i rëndomtë, 
ndër të cilat me rëndësi janë : 

1. strukturim tjetërfare i përmbajtjes së temës, njësisë mësimore, planifikimit 
dhe pregatitjes për mësim; 

2. trajtim gjithpërfshirës i temës mësimore; 

3. kombinim qenësor i materialit teorik dhe praktik; 

4. dominim i punës së individualizuar ose i punës së kombinuar individuale - 
grupore; 

5. punë e pavarur e grupeve brenda orës mësimore për disa lëndë ose aktivitete 
mësimore dhe ndërrimi i roleve në orën tjetër; 

6. dominimi i pozitës aktive të nxënësve dhe roli drejtues e organizues i 
arsimtarit; 

7. qasje e punës në grupe, kontroll i drejtpërdrejtë, ndihmë nga nxënësit tjerë 
dhe kooperim ndërmjet nxënësve; 

8. klasa transformohet në një ambient pune dhe nxënijeje; 

9. ka organizim të të nxënit; 

10. nxitja pozitive sipas shfrytëzimit të metodologjive dhe teknologjive efikase 
mësimore. 


2.ÇFARË ËSHTË TIK? 

Bota karakterizohet nga ndryshime të shumta dhe të shpejta, një pjesë e të cilave ka 
ardhur dhe nga zhvillimi i shpejtë i teknologjisë së informacionit dhe komunikimit. 
Arsimi duhet t’u përshtatet ndryshimeve të vazhdueshme të teknologjisë, dhe t’i 
përdorë ato gjerësisht në procesin mësimor. Këtyre ndryshimeve arsimi duhet t’u 



përgjigjet, me ritme të shpejta, me zhvillime të brendshme sasiore e cilësore për të 
transmetuar njohuri e aftësi sistematike, koherente e të qëndrueshme te nxënësit, 
duke i reflektuar më pas këto në shoqëri për krijimin e një të ardhmeje më pozitive 
për të gjithë. Në epokën e zhvillimit të teknologjisë së informimit dhe 
komunikimit, përdorimi i kësaj teknologjie gjatë procesit mësimor është bërë një 
domosdoshmëri për mësuesit. Ky zhvillim lidhet drejtpërsëdrejti me përditësimin e 
njohurive dhe të aftësive të reja në fushën e edukimit nga mësuesi. Teknologjia ka 
fuqinë dhe potencialin për të transformuar mjedisin profesional të mësimdhënies. 
Ajo ndikon mësimdhënien e suksesshme dhe u krijon mundësi mësuesve për të 
mësuar dhe bashkëpunuar me njëri-tjetrin, nëpërmjet shkëmbimit të ideve e 
përvojave dhe zgjidhjes së problemeve të përbashkëta pedagogjike. Teknologjia e 
informacionit Shoqata e Amerikës (ITAA) e përcakton Teknologjine e 
informacionit si: "Studimin, projektimin, zhvillimin, zbatimin, mbështetjen apo 
menaxhimin e informacionit bazë të sistemeve kompjuterike, veçanërisht 
aplikacionet software dhe hardwaret kompjuterike." 

2.1 RËNDËSIA E TIK-UT 

Para shekullit të njëzetë, tre mjetet kryesore të mësimit ishin mësuesi, teksti dhe 
tabela e zezë. Librat, letrat, lapsat ishin mjetet themelore për të hyrë në 
komunikimin dhe shkëmbimin e informacionit. Shekulli i njëzetë, solli 
mbizoterimin e teknologjisë në arsim. Shumë individë do të argumentojnë se kjo 
është ende e vërtetë sot, por nuk mund të mohohet ndikimi në rritje i teknologjisë 
në arsim. Roli i mësuesit si burimi kryesor i informimit në klasë ka ndryshuar në të 
mësuarit organizativ, i cili çon nxënësit apo studentët për të kërkuar informacion të 
pavarur. Një tipar dallues i arsimit në të gjitha nivelet në vitet e fundit është 
përfshirja e teknologjisë në procesin e të mësuarit Përdorimi i teknologjive të reja 
përbën një nga ndryshimet më dramatike në arsim. Kombinimi i kompjuterave dhe 
i përparësive të tjera teknologjike, si: videove me karakter didaktik, hiperteksteve e 
programeve të tjera përbën një aspekt reformues në fushën e arsimit. Në të gjitha 
vendet e botës janë bërë përpjekje të vazhdueshme për të inkorporuar arritjet 
teknologjike në mjedisin shkollor dhe për t’i pajisur ato me infrastrukturë 
informatike. Përdorimi i teknologjisë së komunikimit dhe të informacionit gjithnjë 
e më shumë në të gjitha aspektet e shoqërisë, bën të rëndësishëm futjen e TIK-ut si 
një lëndë me rëndësi të veçantë. Kjo bën të mundur që përdorimi produktiv dhe i 
besueshëm i TIK-ut të trajtohet si një mundësi thelbësore për jetën. Kjo lëndë 
përfshin jo vetëm mjeshtërinë e aftësive teknike, por edhe kuptueshmërinë për të 
zbatuar dhe aplikuar këto aftësi në jetën e përditshme, deri dhe në punësimin e 
nxënësve, menjëherë pas përfundimit të gjimnazit. TIK-u u krijon mundësi 
nxënësve të marrin pjesë dhe të angazhohen në shoqërinë bashkëkohore. 




2.2 TIK-U NE EDUKIM 


TIK nënkupton të gjitha llojet e teknologjisë, të cilat përdoren për të shfrytëzuar 
dhe manipuluar informacionin, pra kemi një kombinim të Teknologjisë me 
Informacionin dhe Komunikimin. TIK në edukim kuptohet si një implementim i 
pajisjeve dhe mjeteve teknologjike në procesin mësimor për të regjistruar dhe 
përpunuar informacionin në formë digjitale. Përdorimil i teknologjisë në shkollat 
tona ka ndryshuar në mënyrë të ndjeshme këto vitet e fundit. Kështu, për të pajisur 
nxënësit me aftësitë e nevojshme teknologjike, duhet të përdorim metoda të reja të 
të mësuarit në krahasim me metodat e përdorura në të mësuarit tradicional. 
Teknologjia dhe mjetet teknologjike janë bërë pjesë e edukimit në shkolla dhe 
synimi është të përdorim teknologjinë në klasa si një mjet që zhvillon dhe nxit më 
tej procesin e të mësuarit. Nxënësit, nga përdorimi i këtyre mjeteve të reja 
teknologjike kanë përfituar aftësi kompjuterike, aftësi të cilat do të mund f i 
përdorin në të ardhmen në vendet e tyre të punës. Shkollat në sisemin arsimor 
shqiptar kanë krijuar një infrastrukturë teknologjike, e cila optimizon integrimin e 
teknologjisë në procesin edukativ. Përdorimi me efikasitet i teknologjive të reja që 
mbështet procesin e të menduarit te nxënësit, rrit aftësinë e nxënësit për f u 
përqendruar në mësim, përmirëson të kuptuarit dhe transferon përmbajtjen në një 
memorje afatgjatë. Duke u mbështetur në këtë arsyetim, është synuar f i kthejmë 
klasat tradicionale në klasa të konceptuara mbi bazën e teknologjisë. Ky proces 
kërkon që mësuesit të pajisen me aftësitë e duhura teknologjike dhe të mësojnë të 
përdorin mjetet e reja teknologjike që mbështesin procesin e mësimdhënies te 
nxënësit dhe progresin e tyre. Ja disa nga teknologjitë që mësimdhënësit duhet të 
përdorin: 

• Kompjuteri: Shihet si një nga teknologjitë më të nevojshme në fushën e 
mësimdhënies, deri para pak kohësh ai konsiderohej si një risi, tashmë ai është i 
domosdoshëm për shkak të orientimeve teknologjike që kanë përfshirë 
mësimdhënien. 

• USB: Është njëra nga teknologjitë më të përparuara përsa i përket ruajtjes 
dhe transmetimit të informacioneve të ndryshme, ato ekzistojnë në madhësi të 
ndryshme dhe janë pjesë e pandashme tashmë e realitetit arsimor. 

• CD/DVD: Janë mënyrat e vjetra të transmetimit dhe të ruajtjes së 
materialeve. Por që janë mjaft frytdhënëse në rastet e prezantimeve të ndryshme. • 
Aparatet fotografike dixhitale shumëfunksionale: Këto paisje kanë mjaft rëndësi në 
fushën e mësimdhënies së gjuhëve të huaja, pasi me anën e tyre realizohet 
regjistrimi dhe prezantimi i aftësive të çdonjërit nga nxënësit përsa i përket 
aftësimit gjuhësor. 





• Intemeti: Është teknologjia e cila ka revolucionalizuar mësimdhënien në 
çdo skaj të botës. Me anën e tij, tashmë mësuesi nuk është e vetmja pikë e 
referimit, por është koodinatori i hyrjeve të reja në kulturën arsimore të nxënësit. • 
Tabela Interaktive: Është një teknologji mjaft e përparuar e cila ende nuk është 
futur në masë në sistemin arsimor shqiptar, por ama për shkak të thjeshtësive, 
risive dhe avantazheve që ajo paraqet, është mjaft e dëshiruar në dobi të punës së 
tij (saj) nga çdo mësimdhënës. 

• Video Projektori: Është një teknologji e cila gjendet mjaft në sistemin 
arsimor shqiptar. Me anën e tij realizohet prezantimi i punimeve të ndryshme në 
fushën didaktike dhe shkencore. Në të vërtetë ai është paraardhës i tabelës 
interaktive, por ama për vetë kushtet e sistemit tonë arsimor ai ngelet si teknologjia 
më e përparuar e cila përdoret në mësimdhënie. 

2.3 AVANTAZHET E PËRDORIMIT TË TIK NË MËSIMDHËNIE 

Fillimisht mësuesit duhet të dallojnë qartë lidhjen midis përdorimit të TIK dhe 
programit të mësimdhënies. 

• Ne duhet të dijmë ta përdorim teknologjine para se të mësojmë me ndihmën e saj. 

• Ne përdorim teknologjinë për të mësuar të njëjtat gjëra si më përpara sepse TIK 
na lejon që të kemi një mësimdhënie: më të lehtë, më të shpejtë, më efikas. 

• Shtrirje në një gamë më të gjerë materialesh njëkohësisht. 

• Kemi të bëjmë edhe me një barazi mbi zgjedhjet e akseset e informacioneve. 
Përshembull edhe nxënësit e krahinave rurale të izoluara kanë mundësi të kenë 
informacione mjaft të vlefshme për mësimdhënien. 

3. BENEFITET NGA SHFRYTËZIMII KOMPJUTERIT GJATË MËSIMIT 

a) Mbajtja dhe drejtimi vëmendjes 

Kompjuteri e tërheq vëmendjen me ndihmën e ngjyrave, zërave dhe fotografive 
interesante. Vëmendja është më e madhe para kompjuterit pasi që njohuritë fitohen 
përmes lojës. Shembull: Nxënësit të cilët kanë probleme me sjelljen (nxënës 
hiperaktiv, nxënës me vështirësi gjatë mësimit) mund të kenë vëmendje më të gjatë 
para kompjuterit gjatë mësimit klasik. 


b) Kënaqësia 



Kompjuteri është burim i kënaqësisë, që paraqet faktor të rëndësishëm për sukses. 
Çdo detyrë e kryer me sukses për të cilën nxënësi merr lavdërime i jep vetë besim 
dhe e rritë dëshirën e tij për sukses. 

c) Autonomia 

Kompjuteri lejon që të tejkalohen një pjesë të mossukseseve me të cilat zakonisht 
has nxënësi kur punon me mjetet shkollore. Nxënësi mund të realizojë ndonjë 
aktivitet në tërësi me pjesëmarrje minimale të personit të tretë, i cili do t’i 
ndihmojë gjatë punës me veglat. Shembull: Nxënësi me paralizë cerebrale ka 
vështirësi gjatë të shkruarit me laps në fletore. Përjeton pengim dhe mossukses 
gjatë realizimit të këtij aktiviteti. Me ndihmën e aparateve asistive dhe kompjuterin 
pavarësisht shkruan, është më i shpejtë dhe i lumtur për kryerjen me sukses të 
aktivitetit. 

d) Përshtatshmëria 

Llojshmëria e mbështetjes dhe të veglave teknike lejon që të përshtatet vegla 
kompjuteristike dhe/ose përmbajtjet e nxënësve të ndryshëm. Shembull: Aparatet e 
ndryshme asistive dhe softueri përshtatet ndaj nevojave, mundësive dhe 
interesimeve të çdo nxënësi. Nuk ekziston nxënës me nevoja të veçanta arsimore i 
cili nuk do të mund të përdorë kompjuter. 

e) Ndjenja e vlerësimit 

Kompjuteri ofron ndjenjë të vlerësimit dhe vetë vlerësimit të nxënësit. Ai është 
burim i marrjes së përgjegjësisë dhe pjesëmarrje në grup dhe kontribuon në 
stabilizimin e sjelljeve. 


DETYRE: 

Paraqitni format e ndryshme se si TIK mund te perfshihet ne 
mesimdhenie ne lende te ndryshme. 





